Coba jelasin Tahun 2020 dari Donald Trump dalam bahasa melayu dong

Pada 29 Februari 2020, Duta Amerika Syarikat Zalmay Khalilza dan Wakil Emiriah Islam Afghanistan (singkatan : EIS ; pemerintah Taliban) Mullah Abdul Ghani Berader telah menandatangani sebuah perjanjian damai yang bernama "Agreement for Bringing Peace to Afghanistan between the Islamic Emirate of Afghanistan which is not recognized by the United States as a state and is known as the Taliban and the United States of America" untuk membawa keamanan kepada Afghanistan di Doha, Qatar. Perjanjian damai ini berada dalam 3 bahasa : Bahasa Dari, Bahasa Inggeris dan Bahasa Pashto ; semua bahasa tersebut berkuatkuasa sama rata.

Pada 10 Mac 2020, sebanyak 5000 orang pengganas Taliban yang dipenjarakan oleh Republik Islam Afghanistan (singkatan : RIA) telah dilepaskan dalam suatu pertukaran untuk kebebasan semua 1000 orang awam dan pekerja RIA yang ditahan oleh Taliban (Emiriah Islam Afghanistan), seperti yang dinyatakan dalam perjanjian tersebut.

Perjanjian damai tersebut akan dibatalkan pada 29 April 2021 oleh Presiden Amerika Syarikat ke-46 Joe Biden kerana dia akan gagal untuk menarik keluar semua anggota Angkatan Tentera Amerika Syarikat dari Afghanistan sebelum 29 April 2021 (14 bulan selepas 29 Februari 2020), seperti yang dinyatakan dalam perjanjian tersebut.

Tindakan Joe Biden ini akan diguna sebagai alasan oleh Taliban untuk melancarkan serangan ke atas Afghanistan secara besar-besaran pada 01 Mei 2021, menjatuhkan ibu negara RIA (Kabul) pada 15 Ogos 2021, menamatkan pemerintahan RIA di Afghanistan pada hari yang sama dan mewujudkan krisis keselamatan yang mengakibatkan keperluan untuk operasi mencari dan menyelamat dari Lapangan Terbang Antarabangsa Kabul secara besar-besaran.

Tindakan Joe Biden yang lain termasuk mengarahkan Angkatan Tentera AS untuk meninggalkan Pangkalan Udara Bagram di Afghanistan pada tengah malam 06 Julai 2021, secara rahsia dengan mematikan elektrik dan meninggalkan pelbagai kenderaan tentera, perisai, peluru, senjata dan sebuah penjara yang dipenuh oleh 5000 orang tahanan Taliban, tanpa memberitahu kepada pihak Afghanistan National Army (singkatan : ANA ; angkatan tentera dari RIA). ANA hanya sedar pemergian mereka selepas melebihi 2 jam oleh peronda ANA, selepas pangkalan itu sudah dipecah masuk oleh pencuri dan penjara disitu yang sudah dikosongkan. Pada 15 Ogos 2021, pangkalan ini yang menjadi pertahanan terakhir bagi pihak ANA, diserang oleh batalion komando pasukan operasi khas Taliban bernama "Badri 313" yang menggunakan senjata api dan kenderaan tempur berperisai yang dicuri dari Angkatan Tentera AS, kewujudan ANA dihapuskan pada hari itu.

Pada 23 Jun 2020, CBP telah mencapai membina 216 batu (347.6183 km) untuk Tembok Pertahanan Sempadan Trump.

Pada 13 Ogos 2020, dengan pertolongan Trump, Israel dan Emiriah Arab Bersatu (UAE) telah berjaya mencapai perjanjian damai antara Israel dan Emiriah Arab Bersatu.

Pada 04 September 2020, Presiden Serbia Aleksandar Vučić, Presiden AS Donald Trump dan Perdana Menteri Kosovo Avdullah Hoti telah menandatangani perjanjian "Economic Normalization between Serbia and Kosovo" yang akan memulakan "hubungan diplomatik dari segi ekonomi" selepas sejarah yang tragik dan ganas dengan rundingan yang gagal.

Trump mencadangkan cara baru untuk merapati jurang diplomatik ini ialah memberi tumpuan kepada penciptaan pekerjaan dan pertumbuhan ekonomi. Dengan bantuan daripada dutanya, Kosovo dan Serbia dapat mencapai kejayaan mengenai kerjasama ekonomi dengan menandatangani perjanjian mengenai isu-isu ekonomi, tenaga dan pelbagai isu politik dengan Trump sebagai saksi mereka di White House (Rumah Putih).

Dalam perjanjian ini, Serbia berjanji untuk menghentikan kempennya untuk mendapatkan negara lain untuk menggugat Kosovo selama satu tahun, manakala Kosovo pula berjanji untuk berhenti memohon keahlian organisasi antarabangsa, juga sama dengan tempoh selama satu tahun. Kosovo dan Serbia juga bersetuju untuk bekerja lebih banyak mengenai isu-isu orang yang hilang, pelarian dan orang-orang yang tersinggung dalaman selepas Perang Kosovo pada 1990-an.

Pada 10 September 2020, Trump telah dicalonkan sebagai penerima Hadiah Keamanan Nobel oleh seorang ahli parlimen di Norway, Christian Tybring-Gjedde.

Pada 11 September 2020, Trump telah mengumumkan bahawa Bahrain akan menubuhkan hubungan diplomatik secara rasmi dengan Israel dengan perjanjian bernama "Abraham Accords: Declaration of Peace, Cooperation, and Constructive Diplomatic and Friendly Relations".

Bahrain ialah salah satu negara dari Liga Arab yang telah mengambil bahagian dalam Konflik Arab-Israel yang masih berlaku, walaupun Bahrain dan Israel tidak berperang antara satu sama lain dalam konflik tersebut dengan angkatan tentera mereka secara besar-besaran, status diplomasi mereka antara satu sama lain adalah 'musuh', dan oleh itu perjanjian ini boleh dianggap sebagai satu 'perjanjian damai'.

Pada 15 September 2020, perjanjian antara Bahrain dengan Israel ini telah disahkan oleh Abdullatif bin Rashid Al-Zayani dari Bahrain dan Benjamin Netanyahu dari Israel dengan Presiden AS Donald Trump dan Abdullah bin Zayed Al Nahyan dari UAE sebagai saksi mereka di White House.

Pada 13 Oktober 2020, Trump telah menciptakan Executive Order 13955 : "Establishing the One Trillion Trees Interagency Council" yang menubuhkan One Trillion Trees Interagency Council di bawah Council on Environmental Quality yang merupakan sebuah majlis antara agensi yang menyatukan kerajaan, pertubuhan bukan kerajaan, individu, komuniti dan perniagaan sektor swasta dengan tujuan dalam usaha untuk menghasilkan kawasan hutan, padang rumput, tanah negara yang sihat dan kuat.

One Trillion Trees Interagency Council juga merupakan sebuah janjian yang dibuatnya semasa Trump menghadiri Forum Ekonomi Dunia ke-50, Cologny, Switzerland untuk "One Trillion Trees Initiative" sebahagian dari peringkat global untuk menanam dan memulihara 1 trilion pokok menjelang 2030, pada 21 Januari 2020.

Pada hari yang sama, Trump juga menciptakan Executive Order 13956 : "Modernizing America's Water Resource Management and Water Infrastructure" yang menubuhkan Water Subcabinet di bawah Council on Environmental Quality yang merupakan sebuah majlis antara agensi yang menyatukan kerajaan, pertubuhan bukan kerajaan, individu, komuniti dan perniagaan sektor swasta.

Water Subcabinet ini ialah sebuah majlis ditugas untuk pengurusan sumber air untuk membantu memastikan bahawa semua rakyat AS mempunyai akses ke air minuman yang selamat, bekalan air luar bandar dan ladang yang boleh dipercayai, dan air bersih untuk ekonomi, kesihatan dan rekreasi.

Pada 23 Oktober 2020, Trump telah mengumumkan bahawa Israel dan Sudan telah bersetuju untuk menghasilkan sebuah perjanjian damai antara Israel dan Sudan. Mereka juga akan menubuhkan hubungan diplomatik secara rasmi.

Sudan berperang dengan Israel dalam Perang Arab–Israel 1948 bersama dengan Liga Arab pada tahun 1949, dan pada tahun 1990 semasa Perang Enam Hari. Peperangan tersebut berhenti tanpa perjanjian rasmi antara Israel dan Sudan.

Pada hari yang sama, Trump juga membuat pengumuman bahawa dia telah memulakan proses untuk menghapuskan sekatan ekonomi selama 23 tahun yang ke atas Sudan.

Pada 26 Oktober 2020, Trump telah menghapuskan sekatan ekonomi yang berjalan selama 23 tahun ke atas Sudan selepas Perdana Menteri Sudan Abdalla Hamdouk berjanji Sudan tidak akan menyokong tindakan peganasan antarabangsa pada masa hadapan.

Antara syarat yang diberi oleh Presiden Trump adalah pampasan sebanyak $335 juta dolar kepada mangsa yang terselamat dan ahli keluarga dalam serangan anti-AS yang termasuk Pengeboman kedutaan Amerika Syarikat 1998.

Sekatan ekonomi ini dibuat pada 12 Ogos 1993 kerana Presiden Sudan pada masa itu, Omar Hasan Ahmad al-Bashir telah mengalu-alukan Osama bin Laden dengan kumpulan pengganasnya Al-Qaeda ke dalam negara Sudan.

Pada hari yang sama, Trump juga membuat pengumuman bahawa dia telah memulakan proses untuk menkeluarkan Sudan daripada "Senarai Negara yang Menyokong Pengganas".

Pada 20 November 2020, Trump adalah antara 21 ahli wakil yang menyertai Mesyuarat Pemimpin Ekonomi APEC tahun ini secara maya untuk APEC Malaysia 2020 yang telah dihoskan oleh Perdana Menteri Malaysia Muhyiddin Yassin di Wilayah Persekutuan Kuala Lumpur, Malaysia.

Pada 21 November 2020 dan 22 November 2020, Trump adalah antara 20 ahli wakil G20 dan bersama dengan 7 wakil jemputan dari Jordan, Rwanda, Singapura, Sepanyol, Switzerland, UAE dan Vietnam yang menyertai Mesyuarat Pemimpin G20 ke-15 ini secara maya untuk G20 Riyadh 2020 yang telah dihoskan oleh Raja Arab Saudi Salman ibn Abdulaziz Al Saud di Riyadh, Arab Saudi.

Pada 10 Disember 2020, Trump telah mengumumkan bahawa Israel dan Kerajaan Maghribi telah bersetuju untuk menghasilkan sebuah perjanjian damai antara Israel dan Maghribi. Mereka juga akan menubuhkan hubungan diplomatik secara rasmi.

Seperti dengan Bahrain, Maghribi ialah salah satu negara dari Liga Arab yang telah mengambil bahagian dalam Konflik Arab-Israel yang masih berlaku, walaupun mereka tidak berperang antara satu sama lain dalam konflik tersebut, status diplomasi mereka antara satu sama lain adalah 'musuh', dan oleh itu perjanjian ini boleh dianggap sebagai satu 'perjanjian damai'.

Pada hari yang sama, Trump telah menandatangani sebuah mengisytiharkan bahawa Amerika Syarikat telah mengiktiraf kedaulatan Kerajaan Maghribi ke atas Sahara Barat. Trump berkata, Maghribi mengiktiraf Amerika Syarikat pada tahun 1777 dan ia sekali gus sesuai untuk mengiktiraf kedaulatan Maghribi ke atas Sahara Barat.

Pada 14 Disember 2020, dengan arahan dari Presiden Trump, Setiausaha Negara Amerika Syarikat ke-70 Mike Pompeo telah membuat pengumuman bahawa negara Sudan telah dikeluarkan secara rasmi daripada Senarai Negara yang Menyokong Pengganas.